
Nr.  14692  din 15.12.2023 
                                     Raport de specialitate 

             Prin HCL nr. 144  din 17.12.2014 se aprobă studiul de oportunitate privind organizarea serviciului de alimentare cu apă şi de canalizare în modalitatea gestiunii delegate şi participarea Municipiului Marghita la capitalul social al SC Apa - Canal Borş SA  ( societate înfiinţată la iniţiativa  ADI Zona Nord- Vest  Valea Lui Mihai ca operator regional ) , cu suma de 25.000 lei. Tot prin aceasta hotărâre se aprobă actul constitutiv al SC APA CANAL BORS SA.  Printr-o hotărâre ulterioara societatea işi schimbă denumirea din SC APA CANAL BORS SA în SC APA CANAL NORD VEST  S.A . In cursul anului 2021 Comuna Borş se retrage atât din ADI Nord Vest cât si din contractul de delegare cu SC APA CANAL NORD VEST  S.A.  si îşi cesionează cu titlu oneros un număr de  47,62% de acţiuni .

Pentru aceasta în 2021 se aprobă prin Decizia nr.25/2 nov. 2021 a Administraţiei  Judeţene a Finanţelor Publice Bihor  repartizarea din sume defalcate din tva la cererea ADI Zona Nord Vest pentru creşterea capitalului social, municipiul Marghita primind suma de 516 mii lei, mărindu-se astfel prin cesionarea acţiunilor de la Borş si acţiunile Municipiului Marghita  la 720 de acţiuni.
              Vazând referatul de aprobare   si proiectul de hotărâre al primarului municipiului Marghita,

              Ţinând cont de faptul ca Municipiul Marghita nu a dorit  delegarea gestiunii serviciului de apă si canalizare la SC APĂ CANAL,  iar acum se consideră oportună retragerea din Asociatia Intercomunitară   Nord Vest, autoritatea  constituită  tocmai pentru înfiinţarea Societăţii Apa Canal ca operator regional consider că  proiectul de hotărâre privind retragerea Municipiului Marghita din SC Apă Canal  Nord Vest SA şi iniţierea procedurilor pentru cesionarea  cu titlu oneros respectiv a unei părti cu titlu gratuit a acţiunilor deţinute de municipiul Marghita la SC Apă Canal Nord Vest SA este justificat atât din punct de vedere al legalităţii cât şi al oportunităţii  .

In vederea cesionarii cu titlu oneros a acţiunilor deţinute de Municipiul Marghita în SC Apă Canal Nord Vest SA  se va aplica art. 10 din  Actul Constitutiv privind transferul acţiunilor si anume:

10.1. Transferul acţiunilor Societăţii poate fi efectuat în conformitate cu legislaţia privind transferul (vânzarea) acţiunilor societăţilor comerciale deţinute de autorităţile publice locale, în vigoare la data transferului respectiv, cu respectarea obligaţiei de a avea capital social integral public.

10.2. Orice transfer al acţiunilor Societăţii va fi aprobat de Adunarea Generală Extraordinară a Acţionarilor.

10.3. Dacă legislaţia în vigoare la data transferului acţiunilor Societăţii permite autorităţilor publice locale să cumpere aceste acţiuni, acţionarul care intenţionează să le transfere integral sau parţial („acţionarul vânzător”) este obligat să ofere aceste acţiuni mai întâi celorlalţi acţionari („acţionarii ne-vânzători”). 

10.4. Modalitatea concretă de transfer al acțiunilor, precum și condițiile de exercitare a dreptului de preemţiune de către acționarii ne-vânzători, sunt stabilite prin hotărârea Adunării Generale Extraordinare a Acţionarilor privind aprobarea transferului acţiunilor Societăţii.

10.5. Dreptul de proprietate asupra acţiunilor este transmis prin declaraţia înregistrată în Registrul  Acţionarilor Societăţii, semnată de vânzător şi de cumpărător sau de către mandatarii lor.
Având în vedere ca  prin legea bugetului de stat în 2021şi a Deciziei nr. 25/2 nov. 2021 a Administraţiiei Judeţene a Finanţelor  Publice Bihor  s-a  acordat o sumă de bani cu  destinaţie specială Unităţilor Administrativ Teritoriale , membre ale Asociaţiei Intercomunitare Zona Nord-Vest, proporţional cu aportul  fiecăreia în finanţarea lucrărilor , fapt care a contribuit la mărirea capitalului social şi a Municipiului Marghita în SC APA CANAL Nord Vest , ar putea determina cesionarea cu titlu gratuit a acţiunilor corespunzătoare acestei sume de bani către ceilalţi acţionari care rămân în cadrul societăţii 
Drept urmare  modul de cesionare al acţiunilor societăţii  şi valoarea acestora va trebui stabilită printr-un raport de audit de o firma de evaluare cu expertiză în domeniu , după care preţul de vânzare al acţiunilor deţinute de Municipiul Marghita  se va aproba printr-o hotărâre  ulterioară de către Consiliul Local Marghita .

